CELEX: 62019TA0025
Language: el
Date: 2020-11-11 00:00:00
Title: Υπόθεση T-25/19: Απόφαση του Γενικού Δικαστηρίου της 11ης Νοεμβρίου 2020 — AD κατά ECHA (Υπαλληλική υπόθεση – Έκτακτοι υπάλληλοι – Σύμβαση ορισμένου χρόνου – Απόφαση περί μη ανανεώσεως – Καθήκον μέριμνας – Ίση μεταχείριση – Πρόδηλη πλάνη εκτιμήσεως – Κατάχρηση εξουσίας – Δικαίωμα ακροάσεως – Υποχρέωση αιτιολογήσεως – Ευθύνη)

11.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 9/14
            
         
      Απόφαση του Γενικού Δικαστηρίου της 11ης Νοεμβρίου 2020 — AD κατά ECHA
      (Υπόθεση T-25/19) (1)
      
      (Υπαλληλική υπόθεση - Έκτακτοι υπάλληλοι - Σύμβαση ορισμένου χρόνου - Απόφαση περί μη ανανεώσεως - Καθήκον μέριμνας - Ίση μεταχείριση - Πρόδηλη πλάνη εκτιμήσεως - Κατάχρηση εξουσίας - Δικαίωμα ακροάσεως - Υποχρέωση αιτιολογήσεως - Ευθύνη)
      (2021/C 9/20)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα AD (εκπρόσωποι: N. Flandin και L. Levi, δικηγόροι)
      
         Καθού-εναγόμενος: Ευρωπαϊκός Οργανισμός Χημικών Προϊόντων (εκπρόσωποι: C.-M. Bergerat και T. Zbihlej, επικουρούμενοι από τον A. Duron, δικηγόρο)
      
         Αντικείμενο
      
      Προσφυγή-αγωγή ασκηθείσα δυνάμει του άρθρου 270 ΣΛΕΕ με αίτημα αφενός, την ακύρωση, κατ’ ουσίαν, πρώτον, της αποφάσεως του ECHA της 28ης Μαρτίου 2018 περί μη ανανεώσεως της συμβάσεως εργασίας ορισμένου χρόνου της προσφεύγουσας-ενάγουσας και, δεύτερον, της ανακοινώσεως κενής θέσεως για την κατάρτιση πίνακα επιτυχόντων με σκοπό την πρόσληψη συμβασιούχων υπαλλήλων της ομάδας καθηκόντων II, η οποία δημοσιεύθηκε στις 9 Μαρτίου 2018, και, αφετέρου, την αποκατάσταση της υλικής ζημίας και την ικανοποίηση της ηθικής βλάβης που ισχυρίζεται ότι υπέστη η προσφεύγουσα-ενάγουσα λόγω της αποφάσεως της 28ης Μαρτίου 2018 και της ανακοινώσεως κενής θέσεως της 9ης Μαρτίου 2018.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την προσφυγή-αγωγή.
               
            
                  2)
               
               
                  Καταδικάζει την AD στα δικαστικά έξοδα.
               
            
         (1)  EE C 103 της 18.3.2019.